Rikunarita-ORG/Wikinium huggingface dataset:
# Internet Movie Database

Internet Movie Database|  |
| Η αρχική σελίδα της βάσης. |
| URL | www.imdb.com |
| Εμπορικός | Ναι |
| Τύπος ιστότοπου | Διαδικτυακή βάση ηθοποιούς, ταινίες, τηλεοπτικά προγράμματα, τηλεοπτικούς παρουσιαστές, βιντεοπαιχνίδια |
| Εγγραφή | Προαιρετική |
| Γλώσσα | Αγγλικά, γαλλικά, γερμανικά, ισπανικά, ιταλικά, πορτογαλικά |
| Ιδρυτής | Col Needham |
| Ιδιοκτήτης | Amazon |
| Ημερομηνία έναρξης | 17 Οκτωβρίου 1990 |
| Τρέχουσα κατάσταση | Ενεργός |

Η **Internet Movie Database** (ελληνικά: Διαδικτυακή Βάση Δεδομένων Ταινιών‎‎), πιο γνωστή με τη συντομογραφία **IMDb**, είναι διαδικτυακή βάση δεδομένων με πληροφορίες για ηθοποιούς, ταινίες, τηλεοπτικά προγράμματα, παρουσιαστές της τηλεόρασης, βιντεοπαιχνίδια και συντελεστές παραγωγής.

## Ιστορία

Η IMDb δημιουργήθηκε το 1990, όταν δεν υπήρχε ακόμη ο Παγκόσμιος Ιστός. Στα πρώτα χρόνια λειτουργούσε μέσω e-mail. Ο ενδιαφερόμενος έστελνε μήνυμα στη διεύθυνση της IMDb με τα στοιχεία που ζητούσε για κάθε ταινία και έπαιρνε μια αυτόματη απάντηση. Μετά την εμφάνιση και διάδοση του Παγκόσμιου Ιστού, η IMDb μετατράπηκε σε ιστοσελίδα, που ξεκίνησε να λειτουργεί, αρχικά, με την εργασία 20 εθελοντών. Από το 1998 ανήκει στην εταιρεία Amazon.

Η IMDb παρουσίασε το 2002 μια υπηρεσία που ονομάζεται IMDbPro. Μέσω αυτής της υπηρεσίας οι ηθοποιοί και οι υπόλοιποι συντελεστές μιας ταινίας μπορούν να αναρτήσουν το βιογραφικό τους και τη φωτογραφία τους, πληρώνοντας ετήσια συνδρομή.

Μέχρι το Σεπτέμβριο του 2017, η IMDb περιείχε πληροφορίες για 4,5 εκατομμύρια τίτλους, συμπεριλαμβανομένων επεισοδίων, καθώς και 8,1 εκατομμύρια προσωπικότητες, και 80 εκατομμύρια εγγεγραμμένους χρήστες.

## Παραπομπές

## Εξωτερικοί σύνδεσμοι

* Επίσημος ιστότοπος
# Άρτσι Μάγιο

| Άρτσι Μάγιο |
| --- |
|  |
| Γενικές πληροφορίες |
| Γέννηση | 29  Ιανουαρίου 1891 ή 1891 Νέα Υόρκη ή Ηνωμένες Πολιτείες Αμερικής |
| Θάνατος | 4  Δεκεμβρίου 1968 ή 1968 Γουαδαλαχάρα |
| Αιτία θανάτου | καρκίνος |
| Συνθήκες θανάτου | φυσικά αίτια |
| Τόπος ταφής | Κοιμητήριο Hollywood Forever |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | σκηνοθέτης κινηματογράφου ηθοποιός θεάτρου σεναριογράφος ηθοποιός ταινιών σκηνοθέτης σεναριογράφος κινηματογραφικών ταινιών ηθοποιός |
| Αξιώματα και βραβεύσεις |
| Βραβεύσεις | Αστέρι στη Λεωφόρο της Δόξας του Χόλιγουντ |
|  Σχετικά πολυμέσα |
|

Ο **Άρτσιμπαλντ «Άρτσι» Μάγιο** (αγγλικά: *Archibald L. "Archie" Mayo*‎‎, 29 Ιανουαρίου 1891 - 4 Δεκεμβρίου 1968) ήταν Αμερικανός σκηνοθέτης, σεναριογράφος, και ηθοποιός. Ο Μάγιο μετακόμισε στο Χόλιγουντ το 1915, ξεκίνησε να εργάζεται ως σκηνοθέτης το 1917. Ενώ αποσύρθηκε νωρίς, μόλις το 1946. Επίσης, έχει κι ένα αστέρι στη Λεωφόρο της Δόξας, και είναι ενταφιασμένος στο κοιμητήριο Hollywood Forever Cemetery.

## Παραπομπές

## Εξωτερικοί σύνδεσμοι

* Άρτσι Μάγιο στο IMDb
# Φρανκ Μπορζέιγκι

| Φρανκ Μπορζείγκι |
| --- |
|  |
| Γενικές πληροφορίες |
| Όνομα στη μητρική γλώσσα | Frank Borzage (Αγγλικά)  |
| Γέννηση | 23 Απριλίου, 1894 Σολτ Λέικ Σίτι, Γιούτα, ΗΠΑ |
| Θάνατος | 23 Απριλίου 1962 (67 ετών) Χόλιγουντ, Καλιφόρνια, ΗΠΑ |
| Αιτία θανάτου | καρκίνος |
| Συνθήκες θανάτου | φυσικά αίτια |
| Τόπος ταφής | Φόρεστ Λόουν Μεμόριαλ Παρκ |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | Σκηνοθέτης |
| Οικογένεια |
| Σύζυγος | Ρένα Ρότζερς (1916 - 1941, διαζύγιο) Έντνα Στίλγουελ Σκέλτον (1941 - 1949, διαζύγιο) |
| Αξιώματα και βραβεύσεις |
| Βραβεύσεις | Όσκαρ Σκηνοθεσίας (18  Νοεμβρίου 1932) Academy Award for Best Director (Dramatic Picture) (16  Μαΐου 1929) Αστέρι στη Λεωφόρο της Δόξας του Χόλιγουντ |
| Εν ενεργεία | 1913 έως 1961 |
|  Σχετικά πολυμέσα |
|

Ο **Φρανκ Μπορζέιγκι** (*Frank Borzage*, 23 Απριλίου 1894 – 19 Ιουνίου 1962) ήταν Αμερικανός σκηνοθέτης βραβευμένος με δυο Όσκαρ Σκηνοθεσίας για τις ταινίες *Έβδομος ουρανός (7th Heaven, 1927)* και *Bad Girl, 1931*. Είναι επίσης γνωστός για τη σκηνοθεσία των ταινιών *Άγγελος του δρόμου (Street Angel, 1928)*, *Αποχαιρετισμός στη σημαία (Farewell to Arms, 1932)*, *Διαβατικά πουλιά (Man's Castle, 1934)*, *Ο πόθος (Desire, 1936)*, *Οι τρεις σύντροφοι (The Three Comrades, 1938)*, *Αυτοί που ξέχασαν τον θεό (Strange Cargo, 1940)* και *This Mortal Storm, 1940*. Ο Μπορζέιγκι ήταν επιτυχημένος σκηνοθέτης κατά την περίοδο του βωβού κινηματογράφου, αλλά έφτασε στο απόγειο της δόξας με την έλευση του ήχου, αντλώντας επιρροές από το έργο του του Φρήντριχ Βίλεμ Μουρνάου που εργαζόταν επίσης για τη Fox την ίδια περίοδο, ανέπτυξε το δικό του προσωπικό στυλ.

## Παραπομπές

## Εξωτερικοί σύνδεσμοι

* Φρανκ Μπορζέιγκι, σελίδα στον ιστότοπο Cine.gr (Ελληνικά).
* Φρανκ Μπορζέιγκι, στο IMDb (Αγγλικά).
# Σαμ Γουντ

| Σαμ Γουντ |
| --- |
|  |
| Γενικές πληροφορίες |
| Γέννηση | 10 Ιουλίου 1883 Φιλαδέλφεια Πενσυλβάνια, ΗΠΑ |
| Θάνατος | 22 Σεπτεμβρίου 1949 (66 ετών) Χόλιγουντ, Καλιφόρνια, ΗΠΑ |
| Αιτία θανάτου | Ανακοπή καρδιάς |
| Συνθήκες θανάτου | φυσικά αίτια |
| Τόπος ταφής | Φόρεστ Λόουν Μεμόριαλ Παρκ |
| Εθνικότητα | Αμερικανός |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | Σκηνοθέτης - σεναριογράφος - παραγωγός - ηθοποιός - κτηματομεσίτης |
| Περίοδος ακμής | 1917 |
| Οικογένεια |
| Σύζυγος | Κλάρα Λ. Ρους (1908-1949, θάνατός του) |
| Αξιώματα και βραβεύσεις |
| Βραβεύσεις | Αστέρι στη Λεωφόρο της Δόξας του Χόλιγουντ |
| Εν ενεργεία | 1917-1949 |
|  Σχετικά πολυμέσα |
|

Ο **Σάμιουελ Γκρόσβενορ («Σαμ») Γουντ** (*Samuel Grosvenor "Sam" Wood*, 10 Ιουλίου 1883 – 22 Σεπτεμβρίου 1949) ήταν Αμερικανός παραγωγός ταινιών και σκηνοθέτης, περισσότερο γνωστός μεταξύ άλλων για τις ταινίες *A Day at the Races* (1937), *Αντίο, ωραία νιάτα* (1939), *Έγκλημα χωρίς τιμωρία* (1942) και *Για Ποιον Χτυπά η Καμπάνα* (1942). Επίσης, έχει ασχοληθεί τόσο με την υποκριτική όσο και με τη συγγραφή σεναρίων. Απεβίωσε, στο Χόλιγουντ, σε ηλικία 65 ετών από ανακοπή καρδιάς. Για τη συνεισφορά του στον κινηματογράφο, έλαβε το δικό του αστέρι στη Λεωφόρο της Δόξας στο Χόλυγουντ, τον Φλεβάρη του 1960.

## Παραπομπές

## Εξωτερικοί σύνδεσμοι

* Ο/Η Sam Wood, στο IMDb.
* Remembering Sam Wood: a biography
* 3563 Σαμ Γουντ στο *Find a Grave* (Αγγλικά)
# Γκέοργκ Βίλχελμ Παμπστ

| Γκέοργκ Βίλχελμ Παμπστ |
| --- |
|  |
| Γενικές πληροφορίες |
| Όνομα στη μητρική γλώσσα | Georg Wilhelm Pabst (Γερμανικά)  |
| Γέννηση | 27  Αυγούστου 1885 Roudnice nad Labem |
| Θάνατος | 29  Μαΐου 1967 Βιέννη |
| Τόπος ταφής | Κεντρικό Νεκροταφείο της Βιέννης |
| Χώρα πολιτογράφησης | Αυστρία Κισλεϊθανία |
| Εκπαίδευση και γλώσσες |
| Ομιλούμενες γλώσσες | Αγγλικά Γερμανικά |
| Πληροφορίες ασχολίας |
| Ιδιότητα | σκηνοθέτης κινηματογράφου μοντέρ σεναριογράφος ηθοποιός ηθοποιός θεάτρου σκηνοθέτης θεάτρου σκηνοθέτης |
| Περίοδος ακμής | 1906 |
| Οικογένεια |
| Σύζυγος | Gertrude Pabst |
| Τέκνα | Peter Pabst Michael Pabst |
| Αδέλφια | Viola Broda |
| Αξιώματα και βραβεύσεις |
| Βραβεύσεις | Δαχτυλίδι της Τιμής της πόλης της Βιέννης |
|  Σχετικά πολυμέσα |
|

Ο **Γκέοργκ Βίλχελμ Παμπστ** (*Georg Wilhelm Pabst*, 25 Αυγούστου 1885 - 29 Μαΐου 1967) ήταν Αυστριακός σκηνοθέτης του κινηματογράφου του μεσοπολέμου.

## Πρώτα χρόνια

Ο Παμπστ γεννήθηκε στο Ράουντιτζ της Βοημίας της Αυστροουγγαρίας (σημερινό Roudnice nad Labem, στη Τσεχική Δημοκρατία) κα ήταν γιος ενός αξιωματούχου των σιδηροδρόμων. Ενώ μεγάλωνε στη Βιέννη, σπούδασε υποκριτική στην Ακαδημία Διακοσμητικών Τεχνών και ξεκίνησε αρχικά την καριέρα του ως ηθοποιός θεάτρου στην Ελβετία, την Αυστρία και τη Γερμανία. Το 1910, ταξίδεψε στις Ηνωμένες Πολιτείες, όπου εργάστηκε ως ηθοποιός και σκηνοθέτης στο Γερμανικό Θέατρο της Νέας Υόρκης.

Το 1914 αποφάσισε να γίνει σκηνοθέτης και επέστρεψε για να στρατολογήσει ηθοποιούς στην Ευρώπη. Ο Παμπστ βρισκόταν στη Γαλλία όταν ξεκίνησε ο Α' Παγκόσμιος Πόλεμος, συνελήφθη και κρατήθηκε ως εχθρός και φυλακίστηκε σε στρατόπεδο αιχμαλώτων πολέμου κοντά στη Βρέστη. Ενώ ήταν φυλακισμένος, ο Παμπστ οργάνωσε μια θεατρική ομάδα στο στρατόπεδο και σκηνοθέτησε γαλλόφωνες παραστάσεις. Μετά την απελευθέρωσή του το 1919, επέστρεψε ξανά στη Βιέννη, όπου έγινε διευθυντής του θεάτρου Neue Wiener Bühne, ενός πρωτοποριακού θεάτρου της εποχής.

## Παραπομπές

## Εξωτερικοί σύνδεσμοι

* Georg Wilhelm Pabst
* Find-A-Grave profile for Georg Wilhelm Pabst
# Λίο ΜακΚάρεϊ

| Λίο ΜακΚάρεϊ |
| --- |
|  |
| Γέννηση | 3 Οκτωβρίου 1898 Λος Άντζελες, Καλιφόρνια, Ηνωμένες Πολιτείες Αμερικής |
| Θάνατος | 5 Ιουλίου 1969 (71 ετών) Σάντα Μόνικα, Καλιφόρνια, Ηνωμένες Πολιτείες Αμερικής |
| Αιτία θανάτου | εμφύσημα |
| Συνθήκες θανάτου | φυσικά αίτια |
| Τόπος ταφής | Κοιμητήριο Χόλι Κρος |
| Χώρα πολιτογράφησης | Ηνωμένες Πολιτείες Αμερικής |
| Σπουδές | Πανεπιστήμιο της Νότιας Καλιφόρνιας και USC Gould School of Law |
| Ιδιότητα | σκηνοθέτης κινηματογράφου, σεναριογράφος, παραγωγός ταινιών και σκηνοθέτης |
| Βραβεύσεις | Όσκαρ Σκηνοθεσίας (10  Μαρτίου 1938), Όσκαρ Σκηνοθεσίας (15  Μαρτίου 1945), Academy Award for Best Story (15  Μαρτίου 1945) και Αστέρι στη Λεωφόρο της Δόξας του Χόλιγουντ |
|  Σχετικά πολυμέσα |
|

Ο **Λίο ΜακΚάρεϊ** (*Thomas Leo McCarey*, 3 Οκτωβρίου 1898 - 5 Ιουλίου 1969) ήταν Αμερικανός σκηνοθέτης, σεναριογράφος και παραγωγός ταινιών βραβευμένος με Όσκαρ Σκηνοθεσίας για τις ταινίες *Διαζύγιο με προθεσμία (The Awful Truth, 1937)* και *Ο Δρόμος της Αγάπης (Going My Way, 1944)*. Ο ΜακΚάρεϊ στην πολύχρονη καριέρα του γύρισε 200 περίπου ταινίες από τις οποίες, πέρα από τις προαναφερθείσες, οι σημαντικότερες είναι: *Σούπα πάπιας (Duck Soup, 1933)*, *Τόπο στα νιάτα (Make Way for Tomorrow, 1937)*, *Ο πόνος της αγάπης (Love Affair, 1939)*, *Ποιαν απ' τις Δυο; (My Favorite Wife, 1940)*, *Οι καμπάνες της Αγίας Μαρίας (The Bells of St. Mary's, 1945)* και *Μεγάλε μου Έρωτα (An Affair To Remember, 1957)*.

Παρά το γεγονός ότι ο σκηνοθέτης σκηνοθετούσε ως επί το πλείστον σοφιστικέ κωμωδίες κατά τη δεκαετία του '30, την επόμενη δεκαετία μεταπήδησε στις ταινίες με κοινωνικά και θρησκευτικά μηνύματα, διαπρέποντας και στα δυο είδη. Ο ΜακΚάρεϊ ήταν ένας από τους δημοφιλέστερους σκηνοθέτες κωμωδίας κατά τα χρόνια πριν τον Β' Παγκόσμιο Πόλεμο.

## Παραπομπές
# Έντμουντ Γκούλντινγκ

| Έντμουντ Γκούλντινγκ |
| --- |
|  |
| Γενικές πληροφορίες |
| Γέννηση | 20  Μαρτίου 1891 Φέλταμ |
| Θάνατος | 24  Δεκεμβρίου 1959 Ιατρικό Κέντρο Σένταρς-Σινάι |
| Αιτία θανάτου | χειρουργικές επιπλοκές |
| Τόπος ταφής | Φόρεστ Λόουν Μεμόριαλ Παρκ |
| Χώρα πολιτογράφησης | Ηνωμένο Βασίλειο Ηνωμένες Πολιτείες Αμερικής |
| Εκπαίδευση και γλώσσες |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | σκηνοθέτης κινηματογράφου παραγωγός ταινιών σεναριογράφος ηθοποιός ταινιών τραγουδοποιός σκηνοθέτης ηθοποιός συγγραφέας |
|  Σχετικά πολυμέσα |
|

Ο **Έντμουντ Γκούλντινγκ** (*Edmund Goulding*, 20 Μαρτίου 1891 - 24 Δεκεμβρίου 1959) ήταν Βρετανός σκηνοθέτης και σεναριογράφος. Η καριέρα του ξεκίνησε ως ηθοποιός με τη βωβή ταινία *Three Live Ghosts*, του 1922, ως το *Φάντασμα*. Στις αρχές της δεκαετίας του 1920, άρχισε να γράφει σενάρια, πρωταγωνίστρια τη Μέι Μάρεϊ, με ταινίες τις οποίες σκηνοθετούσε ο άντρας της, Ρόμπερτ Λέοναρτ. Παρόλα αυτά, γνωστός έμεινε για τις δραματικές ταινίες που σκηνοθέτησε, όπως το *Love* (1927), to *Γκραντ Οτέλ* (1932), το *Το λυκόφως μιας ζωής* (1939), σκηνοθετώντας μεγάλες σταρ της εποχής όπως η Γκρέτα Γκάρμπο, η Τζόαν Κρόφορντ και η Μπέτι Ντέιβις. Πέρα από σκηνοθέτης, υπήρξε επιτυχημένος παραγωγός, στιχουργός και συνθέτης. Άφησε την τελευταία του πνοή, κατά τη διάρκεια επέμβασης ανοιχτής καρδιάς, στο νοσοκομείο Cedars-Sinai Medical Center, του Λος Άντζελες και ενταφιάστηκε Forest Lawn Memorial Park.

## Παραπομπές

## Εξωτερικοί σύνδεσμοι

* Goulding Biography
# Κατάλογος καθιερωμένων όρων

**Κατάλογος καθιερωμένων όρων** ή **αρχείο καθιερωμένων όρων** στην επιστήμη της βιβλιοθηκονομίας είναι η διαδικασία με την οποία οργανώνονται οι κατάλογοι των βιβλιοθηκών έτσι ώστε η κάθε οντότητα (π.χ. πρόσωπο, οργανισμός κ.τ.λ.) να αναφέρεται με μονοσήμαντο και τυποποιημένο τρόπο. Ο τρόπος αυτός τηρείται με συνέπεια σε όλο τον κατάλογο, αλλά και στη σύνδεσή τους με άλλες οντότητες. Οι κατάλογοι αυτοί μπορεί να περιλαμβάνουν πρόσωπα, οργανισμούς, ιδρύματα, συνέδρια ή μπορεί να είναι δομημένοι θεματικά.

## Παραπομπές
# Συντονισμένη Παγκόσμια Ώρα

Παγκόσμιος χάρτης με πληροφορίες ζώνης ώρας και αποκλειστικής οικονομικής ζώνης
Η **Συντονισμένη Παγκόσμια Ώρα** (*Coordinated Universal Time*, συντμ. **UTC**) αποτελεί το διεθνές «σημείο αναφοράς χρόνου».

Η UTC αναφέρεται συχνά ως **Παγκόσμια Ώρα** και από τον στρατό των ΗΠΑ και ως **Zulu Time** (ώρα ζούλου). Η UTC έχει αντικαταστήσει την Ώρα Γκρίνουιτς (Greenwich Mean Time, GMT, ώρα του 1ου μεσημβρινού ή 0). Ωστόσο, ορισμένες φορές χρησιμοποιείται λανθασμένα ο όρος GMT στη θέση του UTC.

Ο ορισμός της UTC βασίζεται στα ατομικά ρολόγια, συγκεκριμένα στον χρόνο TAI (I**nternational **A**tomic **T**ime*). Ωστόσο, λόγω επιβράδυνσης της περιστροφής της Γης γύρω από τον άξονά της, κατά καιρούς προστίθενται ακέραια δευτερόλεπτα στη UTC, έτσι ώστε η διαφορά στο δεκαδικό μέρος των UT1, UTC να μην υπερβαίνει τα 0.9 sec, επιπλέον δε, η UTC να συμφωνεί με τη δυναμική της περιστροφής της Γης.

Η UTC επισημοποιήθηκε το 1960 από την Διεθνή Συμβουλευτική Επιτροπή Ραδιοεπικοινωνιών στη Σύσταση 374, ωστόσο χρησιμοποιείτο ήδη από αρκετά εργαστήρια εθνικού χρόνου. Το σύστημα διορθώθηκε αρκετές φορές, έως ότου υιοθετήθηκε το εμβόλιμο δευτερόλεπτο το 1972 για την απλοποίηση μελλοντικών ρυθμίσεων.

Η τρέχουσα έκδοση της UTC ορίζεται από τη *Σύσταση* της Διεθνούς Ένωσης Τηλεπικοινωνιών (ITU-R TF.460-6), για τις πρότυπες εκπομπές συχνότητας και χρόνου σήματος και βασίζεται στη διεθνή ατομική ώρα (TAI) με πρόσθεση αλμάτων δευτερόλεπτων σε τακτά χρονικά διαστήματα για να αντισταθμιστεί η επιβράδυνση της περιστροφής της Γης. Τα άλματα δευτερόλεπτων κρίθηκαν αναγκαία για να διατηρηθεί ο UTC μέσα σε όριο 0,9 δευτερόλεπτων της παγκόσμιας ώρας, (UT1).

## Παραπομπές σημειώσεις

## Βιβλιογραφία

* Guinot, Bernard (August 2011). «Solar time, legal time, time in use». *Metrologica* **48** (4): S181–185. doi:10.1088/0026-1394/48/4/S08. Bibcode: 2011Metro..48S.181G.
* McCarthy, Dennis D.· Seidelmann, P. Kenneth (2009). *TIME From Earth Rotation to Atomic Physics*. Weinheim: Wiley VCH. ISBN 978-3-527-40780-4.
* National Institute of Standards and Technology (19 Μαρτίου 2012). «Frequently asked questions (FAQ)». Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 26 Δεκεμβρίου 2015.
* ITU Radiocommunication Assembly (2002). «Standard-frequency and time-signal emissions» (PDF). International Telecommunications Union. Ανακτήθηκε στις 2 Αυγούστου 2011.
* Time Service Dept. (c. 2009). «Leap Seconds». United States Naval Observatory. Αρχειοθετήθηκε από το πρωτότυπο στις 27 Μαΐου 2012. Ανακτήθηκε στις 17 Ιουλίου 2011.

## Εξωτερικοί σύνδεσμοι

* *Current* UTC time
* Definition of Coordinated Universal Time in German law–ZeitG §1 (3)
* International Earth Rotation Service; list of differences between TAI and UTC from 1961 to present
* U.S. Naval Observatory: Systems of Time Αρχειοθετήθηκε 2014-10-11 στο Wayback Machine.
* W3C Specification about UTC Date and Time and IETF Internet standard RFC 3339, based on ISO 8601
* Standard of time definition: UTC, GPS, LORAN and TAI Αρχειοθετήθηκε 2015-03-17 στο Wayback Machine.
* What is in a name? On the term Coordinated Universal Time
# Γεωγραφικές συντεταγμένες

Τα μεγέθη από τα οποία προσδιορίζεται η θέση των διαφόρων τόπων (εκτός των πόλων) και χρησιμεύουν στον εντοπισμό πλοίων στην επιφάνεια της γης και κατά προβολή θέσης αεροσκαφών υπεράνω αυτής.
Ως βάση των γεωγραφικών συντεταγμένων λαμβάνεται ο **ισημερινός** και ο πρώτος **μεσημβρινός**. Τις γεωγραφικές συντεταγμένες αποτελούν το **γεωγραφικό πλάτος** και το **γεωγραφικό μήκος**.

Οι γεωγραφικές συντεταγμένες στη σφαίρα
## Γεωγραφικό πλάτος

Γεωγραφικό πλάτος (*latitude*) (*φ*) ενός σημείου που βρίσκεται στην επιφάνεια της γης είναι η γωνία που σχηματίζει η κατακόρυφος του τόπου με το επίπεδο του ισημερινού.

Το γεωγραφικό πλάτος χαρακτηρίζεται Βόρειο Β (North N) ή Νότιο Ν (South S) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν *ομώνυμα* πλάτη (same names) σε αντίθεση με σημείο διαφορετικού ημισφαιρίου που έχουν *ετερώνυμα* πλάτη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό πλάτος μετράται σε μοίρες και υποδιαιρέσεις αυτών, πρώτα λεπτά και δεύτερα (δευτερόλεπτα) από **0° - 90° Β** ή **0° - 90° Ν** (αρχής γενομένης της μέτρησης από τον ισημερινό του οποίου το γεωγραφικό πλάτος είναι **0°**).

* *Παράδειγμα*: Γεωγραφικό πλάτος φ= 10° 15΄ 30΄΄ Β ή αγγλικά latitude = 10° 15΄ 30΄΄ N.

(*Σημείωση: Ιδιαίτερη προσοχή, το ελληνικό Ν δηλώνει το Νότιο ενώ το αγγλικό Ν (North) δηλώνει το Βόρειο. Στην αναφορά στίγματος πρώτα δίδεται ή ζητείται το πλάτος φ.*)

## Γεωγραφικό μήκος

Γεωγραφικό μήκος (*longitude*) (λ) ενός σημείου στην επιφάνεια της γης είναι η στερεή γωνία που σχηματίζεται από το επίπεδο του μεσημβρινού που διέρχεται από το εν λόγω σημείο με το επίπεδο του πρώτου μεσημβρινού.

Το γεωγραφικό μήκος χαρακτηρίζεται Ανατολικό Α (East E) ή Δυτικό Δ (West W) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν ομώνυμα μήκη (same names) σε αντίθεση με τόπους διαφορετικού ημισφαιρίου που έχουν ετερώνυμα μήκη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό μήκος μετράται σε μοίρες και υποδιαιρέσεις αυτών, πρώτα και δεύτερα λεπτά από **0° - 180° Α** ή **0° - 180° Δ** (αρχής γενομένης της μέτρησης από τον **πρώτο μεσημβρινό** με γεωγραφικό μήκος 0°).

* *Παράδειγμα*: Γεωγραφικό μήκος λ = 010° 15΄ 30΄΄ Α ή αγγλικά longitude = 010° 15΄ 30΄΄ E

## Γεωγραφικό στίγμα

Γεωγραφικό στίγμα (geographical position) ενός τόπου ή του σημείου που βρίσκεται ένα πλοίο είναι η **τομή** των παραπάνω γεωγραφικών συντεταγμένων.

## Δείτε επίσης

* Γεωγραφία
* Χώρος
* Οριζόντιες συντεταγμένες

## Εξωτερικοί σύνδεσμοι

* Πολυμέσα σχετικά με το θέμα  Γεωγραφικές συντεταγμένες στο Wikimedia Commons
# Κομητεία Χάμιλτον (Οχάιο)

| κομητεία Χάμιλτον |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Οχάιο |
| Πρωτεύουσα | Σινσινάτι |
| Ίδρυση | 2  Ιανουαρίου 1790 και 4  Ιανουαρίου 1790 |
| Ονομάστηκε από | Αλεξάντερ Χάμιλτον |
| Έκταση | 1.069 km² |
| Πληθυσμός | 830.639 (1  Απριλίου 2020) |
| Γεωγραφικές συντεταγμένες | 39°12′0″N 84°32′24″W |
|  Σχετικά πολυμέσα |
| δεδομένα () |

Η **Κομητεία Χάμιλτον** (αγγλ.: *Hamilton County*) είναι κομητεία που βρίσκεται στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 830.639 κάτοικοι, καθιστώντας την την τρίτη πιο πυκνοκατοικημένη κομητεία στο Οχάιο. Η έδρα της κομητείας και η μεγαλύτερη πόλη είναι το Σινσινάτι. Η κομητεία πήρε το όνομά της από τον πρώτο Υπουργός Οικονομικών, Αλεξάντερ Χάμιλτον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,070 τ.χλμ, εκ των οποίων 1,050 τ.χλμ είναι στεριά και 15 τ.χλμ (1,6%) καλύπτονται από ύδατα (λίμνες, ποτάμια).

## Παραπομπές
# Κιγκινάτος

| Κιγκινάτος |
| --- |
|  |
| Γενικές πληροφορίες |
| Όνομα στη μητρική γλώσσα | Lucius Quinctius Cincinnatus (Λατινικά)  |
| Γέννηση | 519 π.Χ. (περίπου και πιθανώς)  |
| Θάνατος | Δεκαετία του 430 π.Χ. Ρωμαϊκή Δημοκρατία |
| Χώρα πολιτογράφησης | Αρχαία Ρώμη |
| Εκπαίδευση και γλώσσες |
| Ομιλούμενες γλώσσες | Λατινικά |
| Πληροφορίες ασχολίας |
| Ιδιότητα | γεωργός πολιτικός στρατιωτικός |
| Οικογένεια |
| Σύζυγος | Racilia |
| Τέκνα | Lucius Quinctius Cincinnatus, Titus Quinctius Poenus Cincinnatus, Caeso Quinctius Quintus Quinctius Cincinnatus |
| Γονείς | Quinctius |
| Αδέλφια | Titus Quinctius Capitolinus Barbatus |
| Οικογένεια | Quinctii Cincinnati |
| Στρατιωτική σταδιοδρομία |
| Βαθμός/στρατός | Λεγάτος |
| Αξιώματα και βραβεύσεις |
| Αξίωμα | Ρωμαίος δικτάτορας Ρωμαίος συγκλητικός Ύπατος στην αρχαία Ρώμη |
|  Σχετικά πολυμέσα |
|

Ο **Λεύκιος Κουίνκτιος Κιγκινάτος** (*Lucius Quinctius Cincinnatus* ή απλώς *Cincinnatus*) ήταν πολιτικός και στρατιωτικός ηγέτης της αρχαίας Ρώμης, του οποίου η απέραντη αρετή εξαίρεται ως παροιμιώδης στη Ρωμαϊκή ιστορία.

## Βιογραφία

Ήταν πατρίκιος και ανήκε στην οικογένεια των Κοϊντίων.

Το 460 π.Χ. έγινε ύπατος. Ήταν πολύ δίκαιος, τόσο ώστε να μην ανακαλέσει από την εξορία το γιο του, Καίσωνα, που τον είχε εξορίσει η προηγούμενη αρχή. Στον Καίσωνα είχε επιβληθεί μεγάλο χρηματικό πρόστιμο, το οποίο για να πληρώσει ο πατέρας του έμεινε φτωχός σ' όλη του τη ζωή. Τελειώνοντας τη θητεία του, δεν δέχτηκε να επανεκλεγεί στο αξίωμα αυτό, θεωρώντας ότι κάτι τέτοιο θα ήταν παράνομο. Είχε ένα μικρό χωράφι πέρα από τον Τίβερη και ασχολήθηκε με την καλλιέργειά του.

Το 458 π.Χ. ανακηρύχθηκε από την Σύγκλητο δικτάτορας, με την εντολή να πολεμήσει τους Αικούους, οι οποίοι πολιορκούσαν το στρατόπεδο του υπάτου Μινούκιου στο όρος Άλγιδο του Λατίου, το σημερινό Καστέλο ντ' Άλιο. Εν σώματι οι συγκλητικοί, φορώντας τις τηβέννους τους, πήγαν στον Κιγκινάτο να του αναγγείλουν ότι ανακηρύχθηκε δικτάτορας. Τον βρήκαν να καλλιεργεί το χωράφι του. Τους ζήτησε να περιμένουν, πήγε στο σπίτι του και φόρεσε την τήβεννό του κι έπειτα βγήκε να μιλήσουν. Την άλλη μέρα ξεκίνησε να πολεμήσει, νίκησε τους Αικούους και απεγκλώβισε τον Μινούκιο. Επέστρεψε στη Ρώμη, έκανε θρίαμβο και κατόπιν παραιτήθηκε από το αξίωμα του δικτάτορα. Ο χρόνος από την ανακήρυξή του σε δικτάτορα μέχρι την παραίτησή του ήταν 16 μέρες.

Πληροφορία μεταγενέστερων συγγραφέων σύμφωνα με την οποία το 439 π.Χ. ο Κιγκινάτος ανέλαβε, για δεύτερη φορά, δικτάτορας εναντίον του στασιαστή Σπουρίου Μαιλίου, αμφισβητείται. Και μάλλον εξυπηρετεί σκοπιμότητα: να καλυφθεί με το όνομα του Κιγκινάτου ο άδικος φόνος του Σπουρίου Μαιλίου, που συγκέντρωσε υποψίες όταν σε κάποια σιτοδεία φέρθηκε με υπερβολική ελευθεριότητα στο πλήθος. Παρέστησαν λοιπόν τον Μαίλιο ως στασιαστή και τον Κιγκινάτο ως τον δικτάτορα που κατέστειλε τη στάση κι επέβαλε το νόμο.

## Παραπομπές